በእርማቱ ልጀምርና አንዳንድ የኦሮሞ ወንድሞቻችን አቶ ታምራት ሁንዴም “የኦሮሞ ህዝብ ከጠቅላላው የኢትዮጵያ ህዝብ ከፍተኛ ቁጥር የያዘ” ህዝብ መሆኑን ፅፈዋል። ይህ አስተሳሰብ የኦሮሞ ህዝብ በኢትዮጵያ ውስጥ የአብዘሃ (majority) ቦታ እንዳለው በማስቀመጥ እንደአብዘሃነቱ ደግሞ የሱ ቋንቋ፣ አመለካከትና የኢትዮጵያን መፃኢ እድል የመወሰን ስልጣን ወይም ድምፅ እንዳለው አድርገው የሚያስቡና ያሰቡትንም የሚያጋሩ ቁጥር እየበዛ ነው። ኦህዴድም ይህ አስተሳሰብ እየተከተለ እንደሆነ አላውቅም ግን እንደ ድርጅት የኦሮሞ ቋንቋ የኢትዮጵያ ብሄራዊ ቋንቋ እንዲሆን ፍላጎት እንዳለው ገልፆልናል። ያውም ኢትዮጵያዊ ወይም አፍሪካዊ ያልሆነው የላቲን ፊደል ከኦሮሞ አልፎ የኢትዮጵያ እንዲሆን ማለት ነው። እዚሁ ላይ በማያሻማ መልኩ መቀመጥ ያለበት የኦሮሞ ህዝብ ከጠቅላላ የኢትዮጵያ ህዝብ ከፍተኛ ቁጥር የለውም የሚለው ነው:
